Z Á P I S N I C A   č. 3/2014

zo   zasadnutia Obecného zastupiteľstva v Slaskej, konaného dňa  12. júna  2014 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní všetci poslanci obecného zastupiteľstva, starosta obce,  administratívna pracovníčka obecného úradu a  hlavný kontrolór obce JUDr. Ján Belička. Ďalej bola prítomná p. Anna Hurtíková- účtovníčka obce.

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia hlavného kontrolóra obce o plnení uznesení č. 24/2014 až 37/2014.
4.	Plnenie rozpočtu k 31.5.2014.
5.	Agenda hlavného kontrolóra:
-	Správa o výsledkoch kontrolnej činnosti za I. polrok 2014.
-	Návrh plánu kontrolnej činnosti na II. polrok 2014.
-	Vyhlásenie voľby hlavného kontrolóra obce.
6.	Návrh záverečného účtu obce Slaská za rok 2013:
-     Návrh záverečného účtu.
-     Stanovisko hlavného kontrolóra obce.
-     Správa audítora.
-     Návrh usporiadania účtovného výsledku hospodárenia za rok 2013.
      7.   Prerokovanie platu starostu obce.
8.	Majetková agenda:
-     Vyhodnotenie OVS č. 03/2014.
-     Ponuka na kúpu nehnuteľností.
9.	Rôzne.
10.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní všetci poslanci obecného zastupiteľstva.

K bodu č. 2

Program rokovania  obecného zastupiteľstva  bol  uznesením č. 38/2014 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú.  Obecné zastupiteľstvo uznesením č. 39/2014 zvolilo  za overovateľov zápisnice - Ing. Miram Ťahúňovú  a Ing. Petra Hrica.

Hlasovanie: za: 5 –  Ing. Göth,  Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 3

Informáciu o plnení uznesení č. 24/2014 až 37/2014 predniesol poslancom obecného zastupiteľstva hlavný kontrolór obce JUDr. Ján Belička. V informácii skonštatoval,  že skoro všetky  uznesenia sú splnené. Výnimkou sú uznesenia č. 28/2014  a 33/2014. Ide o prevod nehnuteľnosti s p. Ľubomírom Lalom a Ing. Mariánom Lalom. Hlavný kontrolór skonštatoval, že obec je pripravená k podpisu zmlúv, ale čaká sa ešte na ďalších účastníkov zmluvy, keďže sa jednou zmluvou bude riešiť vysporiadanie kompletného vlastníctva k parcele č. C-KN 625. Z uvedeného dôvodu nebolo možné tieto uznesenia splniť, avšak prekážka nie je na strane obce.  Po tejto informácií starosta obce  ihneď otvoril rozpravu k tomuto bodu. Poslanci nemali žiadne dotazy a obecné zastupiteľstvo uznesením č. 40/2014 zobralo na vedomie informáciu hlavného kontrolóra obce o plnení uznesení  č. 24/2014 až 37/2014

Hlasovanie: za: 5 –  Ing. Göth, Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4

V materiáloch na zasadnutie bolo predložené aj písomne spracované plnenie rozpočtu obce k 31.5.2014, preto starosta obce hneď otvoril diskusiu k uvedenému  bodu programu. Poslanec Ing. Arnošt Göth sa zaujímal o položku prevádzkové stroje, prístroje a zariadenia. Poznamenal, že uvedená položka je v plnení rozpočtu zahrnutá 3-krát. Preto požiadal prítomnú účtovníčku, pani Hurtíkovú, o informáciu a o vysvetlenie. Pani Hurtíková mu vysvetlila, že ide o položku, ktorá sa účtuje na troch kódoch zdroja z dôvodu, že ide o náklady financované z troch zdrojov (EÚ, SR, obec). Tieto finančné prostriedky obec  získala na projekty zamestnanosti. Prostriedky zo štátneho rozpočtu je obec povinná rozúčtovať na zdroj zo štátneho rozpočtu a európskeho sociálneho fondu. Časť finančných prostriedkov sa účtuje na zdroj z vlastných prostriedkov obce podľa zmluvy s ÚPSVaR. Poslanci nemali viac otázok k uvedenému plneniu rozpočtu a tak obecné zastupiteľstvo uznesením č. 41/2014 zobralo  na vedomie plnenie rozpočtu obce k 31.5.2014. 

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 5

Správa o výsledkoch kontrolnej činnosti za I. polrok 2014 bola súčasťou materiálov na rokovanie obecného zastupiteľstva a tak starosta obce hneď otvoril diskusiu k tomuto bodu. Ako prvý požiadal o slovo hlavný kontrolór obce, ktorý uviedol, že kontroly boli vykonávané priebežne a dôkladne a že poslanci boli priebežne informovaní o výsledkoch jednotlivých kontrol. Ďalej uviedol, že uvedenú správu navrhuje poslancom obecného zastupiteľstva zobrať na vedomie. V materiáloch na zasadnutie sa nachádzal aj návrh plánu kontrolnej činnosti  hlavného kontrolóra na II. polrok 2014.  Z uvedeného dôvodu požiadal starosta obce o prípadné návrhy, čo sa týka plánu kontrolnej činnosti na II polrok. Poslanci nemali žiadne doplňujúce činnosti pre hlavného kontrolóra a tak obecné zastupiteľstvo  uznesením č. 42/2014 zobralo na vedomie správu hlavného kontrolóra obce o výsledkoch kontrolnej činnosti za I. polrok 2014 a plán kontrolnej činnosti hlavného kontrolóra obce na II. polrok 2014.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

V materiáloch  na rokovanie obecného zastupiteľstva sa nachádzalo aj ustanovenie podrobností o spôsobe a vykonaní voľby hlavného kontrolóra obec Slaská. Starosta uviedol, že terajšiemu hlavnému kontrolórovi končí volebné obdobie a preto je nutné vyhlásiť voľbu nového hlavného kontrolóra obce. Keďže toto ustanovenie sa nachádzalo v materiáloch na rokovanie, požiadal starosta poslancov o prípadné doplnenie uvedeného ustanovenia. Poslanec Ing. Miroslav Hric navrhol, aby sa v podmienkach zmenila výška všeobecnej praxe z 5 rokov na 3 roky. Uviedol, že takýto krok by mohol zabezpečiť väčší počet záujemcov o túto funkciu. Poslanec Ing. Arnosť Göth uviedol, že uchádzač by podľa neho nemusel hneď predkladať úradne overenú fotokópiu vzdelania. Stačila by podľa neho len neoverená kópia a pokiaľ by bol uchádzač úspešný a zvolený za hlavného kontrolóra obce  a bola by pochybnosť o jeho vzdelaní, bude vyzvaný, aby predložil originál dokladu o vzdelaní. Starosta uviedol, že informácia o vyhlásení voľby hlavného kontrolóra obce sa zverejní na webovej stránke obce, na úradných tabuliach obce a oznam o voľbe bude zverejnený aj v regionálnej tlači. S ohľadom na dodržanie zákonných podmienok voľby hlavného kontrolóra obce by sa  voľba uskutočnila dňa  21.8.2014 s tým, že kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na obecnom úrade, teda do 7.8. 2014, vrátane dňa 7.8 2014 do 15,30 hod. Súčasťou prihlášky musí byť profesijný životopis, výpis z registra trestov nie starší ako tri mesiace, doklad o vzdelaní, písomný súhlas kandidáta so zverejnením osobných údajov na účel vykonania voľby v obecnom zastupiteľstve, písomné prehlásenie o súhlase s kandidatúrou. Obecné zastupiteľstvo uznesením č. 43/2014/A vyhlásilo voľbu hlavného kontrolóra obce s termínom konania dňa 21.8.2014. Ďalej obecné zastupiteľstvo uznesením č. 43/2014/B schválilo podrobnosti o spôsobe a vykonaní voľby hlavného kontrolóra obce Slaská a o náležitostiach prihlášky podľa predloženého návrhu. 

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 6
 
V materiáloch na zasadnutie obecného zastupiteľstva sa nachádzal aj písomne spracovaný návrh   záverečného účtu obce Slaská za rok 2013. Starosta obce informoval poslancov obecného zastupiteľstva, že záverečný účet obce za rok 2013 skončil so záporným výsledkom hospodárenia  vo výške 895,71 € tvorený bez finančných operácií. Celkový hospodársky výsledok s finančnými operáciami tvorí kladný zostatok 5 761,46 €. 
Účtovný výsledok hospodárenia za  účtovné obdobie (výnosy – náklady)  vznikol vo výške      -16.851,96 €.  Starosta obce informoval poslancov, že záverečný účet obce bol zverejnený na informačných tabuliach obce a na internetovej stránke obce od 28.5.2014 do 11.6.2014 a k uvedenému dátumu neboli zo strany občanov obce doručené žiadne pripomienky. Ďalej poznamenal, že uvedený materiál obsahuje aj  odporúčacie stanovisko hlavného kontrolóra obce a tiež obsahuje aj správu nezávislého audítora. Po týchto informáciách  starosta hneď otvoril diskusiu k tomuto bodu programu. Poslanec Ing. Arnošt Göth, sa zaujímal o skutočnosť, prečo obec skončila so záporným účtovným výsledkom hospodárenia.  Nerozumie tomu, keďže na účtoch obce sú finančné prostriedky, obec Slaská si plní svoje záväzky riadne a na čas. Ďalej uviedol, že aj úver, ktorý obec nedávno prijala, banka schválila na základe dobrých účtovných a hospodárskych  výsledkov. Preto mu nie je jasné ako môže mať obec Slaská záporný výsledok a tak požiadal o vysvetlenie účtovníčku obce pani Hurtíkovú. Pani Hurtíková mu vysvetlila, že o nákladoch a výnosoch sa účtuje nezávisle od príjmov a výdavkov, ktoré sú súčasťou rozpočtu a z týchto sa tvorí prebytok hospodárenia. Porovnaním výnosov a nákladov vzniknutých v účtovnom období sa zistí účtovný výsledok hospodárenia, ktorý ovplyvňujú odpisy, časové rozlíšenie, došlé faktúry, rezervy na strane nákladov. Vypovedacia schopnosť záporného účtovného výsledku vyjadruje, že obec vlastní odpisovaný majetok s vysokou hodnotou. Tieto odpisy mali vplyv na hospodárenie účtovnej jednotky. Viac otázok k návrhu záverečného účtu poslanci nemali a preto obecné zastupiteľstvo uznesením č. 44/2014 zobralo na vedomie stanovisko hlavného kontrolóra obce k návrhu záverečného účtu za rok 2013 s odporúčaním schváliť záverečný účet a celoročné hospodárenie bez výhrad. Ďalej obecné zastupiteľstvo zobralo na vedomie aj správu nezávislého audítora z overenia ročnej účtovnej závierky a hospodárenia obce Slaská k 31.12.2013. Následne na to  uznesením č. 45/2014 obecné zastupiteľstvo schválilo: 
- Záverečný účet obce a celoročné hospodárenie obce za rok 2013 bez výhrad.
- Vrátenie prebytku z finančných operácii za rok 2013 vo výške 100 % (5. 761,46 Eur) na účet  rezervného fondu. 
- Záporný hospodársky výsledok nákladov a výnosov za rok 2013 vo výške 16.851,96 Eur a jeho zaúčtovanie na účty MD 428 a DAL 431.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

 
 
K bodu č. 7

Aj písomne spracovaný podklad pre schválenie platu starostu obce pre rok 2014 bol súčasťou materiálov na zasadnutie obecného zastupiteľstva. Prerokovanie platu starostu obce vyplýva zo zákona NR SR č. 253/1994 Z.z. o právnom postavení a platových pomeroch starostov obcí a primátoroch miest v znení neskorších predpisov. Na základe uvedeného zákona  musí obecné zastupiteľstvo raz ročne prerokovať plat starostu obce. Poslanec Göth sa prihlásil o slovo ako prvý a navrhol, aby sa základný plat starostu navýšil v rovnakej  percentuálnej výške ako v roku 2013, čo znamená navýšenie o 55 %, čím bude zohľadnená inflácia. Po tejto informácií poslanci už nemali viac dotazov a návrhov k uvedenému bodu a tak obecné zastupiteľstvo  uznesením č. 46/2014 schválilo plat starostu obce v zmysle § 4 ods. 1 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, zvýšený o 55 % v zmysle § 4 ods. 2 predmetného zákona s účinnosťou od 1.7.2014.  Po prerokovaní a následnom schválení bude plat starostu obce v sume  1904,00 eur brutto.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 8

Pán Slavomír Janík  ponúkol obci na predaj pozemok, ktorý sa nachádza v intraviláne obce. Ide o spoluvlastnícky podiel o veľkosti 3/48 na pozemku parcela č. E-KN 120/2 o výmere 907 m2 vedenej ako TTP (zodpovedajúca výmera podielu – 57 m2), zapísaná na LV č. 926 v k.ú. Slaská a vlastnícky podiel o veľkosti 1/1  na pozemku parcela č. C-KN 1573 o výmere 531 m2 vedená ako TTP (zodpovedajúca výmera podielu – 531 m2), zapísaná na LV č. 1360 v k.ú. Slaská. Po tejto informácií starosta otvoril diskusiu k uvedenej ponuke. Poslanci nemali žiadne pripomienky a tak obecné zastupiteľstvo uznesením č. 47/2014 schválilo kúpu  nehnuteľností v prospech obce Slaská a to spoluvlastnícky podiel o veľkosti 3/48 (zodpovedajúca výmera podielu – 57 m2) na pozemku parcela č. E-KN 120/2, vedená ako TTP o výmere 907 m2, zapísaná na LV č. 926 v k.ú. Slaská a vlastnícky podiel o veľkosti 1/1 (zodpovedajúca výmera podielu – 531 m2) na pozemku parcela č. C-KN 1573, vedená ako TTP o výmere 531 m2, zapísaná na LV č. 1360 v k.ú. Slaská od predávajúceho  - Slavomír Janík, nar. 9.5.1972, bytom Jilemnického č. 15/62, 965 01 Žiar nad Hronom, za kúpnu cenu spolu v sume 304,00 eur.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Pozemok pani Ballovej zo Žiaru nad Hronom je súčasťou pozemkov pri rodinných domoch súp. č. 169 a 170 a preto má obec záujem o jeho vysporiadanie v jej prospech. Ide o spoluvlastnícke podiely v intraviláne obce a to konkrétne o spoluvlastnícky podiel o veľkosti 2/24 na pozemku parcela č. E-KN 68 o výmere 382 m2 vedenej ako zastavané plochy a nádvoria (zodpovedajúca výmera podielu – 32 m2), zapísaná na LV č. 307 v k.ú. Slaská a vlastnícky podiel o veľkosti 1/1  na pozemku parcela č. C-KN 545 o výmere 192 m2 vedená ako záhrady (zodpovedajúca výmera podielu – 192 m2), zapísaná na LV č. 1131 a vlastnícky podiel o veľkosti 1/1 na pozemku parcela č. C-KN 456 o výmere 35 m2 vedenej ako zastavané plochy a nádvoria (zodpovedajúca výmera podielu – 35 m2), zapísaná na LV č. 1131 v k.ú. Slaská. Starosta uviedol, že uvedené pozemky by mala obec kúpiť, pretože by došlo k vysporiadaniu vlastníckych vzťahov práve k priľahlým pozemkom k nehnuteľnosti, ktorá je vo vlastníctve obce.  Predmetné nehnuteľnosti sú zablokované exekučným záložným právom a obec už získala súhlas príslušného exekútora k prevodu nehnuteľností za podmienky, že kúpna cena bude vyplatená v prospech bankového účtu exekútora. Po tejto informácií starosta požiadal poslancov obecného zastupiteľstva o vyjadrenie sa k uvedenej žiadosti. Poslanci nemali žiadne pripomienky a tak obecné zastupiteľstvo uznesením č. 48/2014 schválilo kúpu nehnuteľností v prospech obce Slaská a to spoluvlastnícky podiel o veľkosti 2/24 (zodpovedajúca výmera podielu – 32 m2) na pozemku parcela č. E-KN 68, vedená ako zastavané plochy a nádvoria o výmere 382 m2, zapísaná na LV č. 307 v k.ú. Slaská; vlastnícky podiel o veľkosti 1/1 (zodpovedajúca výmera podielu – 192 m2) na pozemku parcela č. C-KN 545, vedená ako záhrady o výmere 192 m2, zapísaná na LV č. 1131 v k.ú. Slaská a vlastnícky podiel o veľkosti 1/1 (zodpovedajúca výmera podielu – 35 m2) na pozemku parcela č. C-KN 546, vedená ako zastavané plochy a nádvoria o výmere 35 m2, zapísaná na LV č. 1131 v k.ú. Slaská od predávajúcej – Alena Ballová, nar. 22.9.1974, bytom Pod Donátom č. 897/10, 965 01 Žiar nad Hronom, za kúpnu cenu spolu v sume 777,00 eur.

  Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Ďalšou ponukou na predaj nehnuteľností bola ponuka od pani Žofie Demirel z Rakúska. Pani Demirel zdedila pozemky po svojich predkoch a vzhľadom k tomu, že už viac rokov žije v zahraničí sú pre ňu tieto pozemky úplne zbytočné. Obci ponúkla na predaj pozemky, ktoré sa nachádzajú v intraviláne obce a to spoluvlastnícky podiel o veľkosti 1/12 na pozemku parcela č. E-KN 37 o výmere 460 m2 vedenej ako záhrady (zodpovedajúca výmera podielu – 38 m2), zapísaná na LV č. 36 v k.ú. Slaská. Taktiež ponúka na predaj aj spoluvlastnícky podiel o veľkosti 1/12  na pozemku parcela č. E-KN 594 o výmere 585 m2 vedená ako orná pôda (zodpovedajúca výmera podielu – 49 m2), zapísaná na LV č. 404 a spoluvlastnícky podiel o veľkosti 1/12 na pozemku parcela č. E-KN 415 o výmere 696 m2 vedená ako orná pôda (zodpovedajúca výmera podielu – 58 m2), zapísaná na LV č. 1131 v k.ú. Slaská. Poslanci nemali žiadne námietky ani k tejto ponuke a preto obecné zastupiteľstvo uznesením č. 49/2014 schválilo kúpu nehnuteľností v prospech obce Slaská a to spoluvlastnícky podiel o veľkosti 1/12 (zodpovedajúca výmera podielu – 38 m2), na pozemku parcela č. E-KN 37, vedená ako záhrady o výmere 460 m2, zapísaná na LV č. 36 v k.ú. Slaská; spoluvlastnícky podiel o veľkosti 1/12 (zodpovedajúca výmera podielu – 49 m2), na pozemku parcela č. E-KN 594, vedená ako orná pôda o výmere 585 m2, zapísaná na LV č. 404 v k.ú. Slaská a spoluvlastnícky podiel o veľkosti 1/12 (zodpovedajúca výmera podielu – 58 m2), na pozemku parcela č. E-KN 415, vedená ako orná pôda o výmere 696 m2, zapísaná na LV č. 918 v k.ú. Slaská od predávajúcej – Žofia Demirel, nar. 10.1.1951, bytom Holzstrasse č. 58, 1/7, 4020 Linz, Rakúsko, za kúpnu cenu spolu v sume 85,89 eur.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Obec Slaská na poslednom rokovaní schválila vyhlásenie obchodnej verejnej  súťaže č. 03/2014  na predaj nehnuteľností – pozemok parcela č. E-KN 257/1, vedená ako lesné pozemky o výmere 5144 m2; pozemok parcela č. E-KN 698, vedená ako orná pôda o výmere 491 m2, pozemok parcela č. E-KN 916, vedená ako TTP o výmere 559 m2 a pozemok parcela č. E-KN 918, vedená ako TTP o výmere 339 m2, všetky zapísané na LV č. 256 v k.ú. Kopernica, obec Kopernica, okres Žiar nad Hronom. Ide o nepotrebný majetok vo vlastníctve obce Slaská. Nachádza sa v k.ú. Kopernica, mimo zastavaného územia obce. Obchodná verejná súťaž bola vyhlásená dňa 22.5.2014 a zverejnená na úradných tabuliach obce a na webovej stránke obce. Informácia o tejto obchodnej verejnej súťaži bola zverejnená aj dňa 27.5.2014   aj v regionálnych novinách MY- noviny žiarskej kotliny č. 20. Prípadní záujemcovia mohli svoju ponuku doručiť na Obecný úrad v Slaskej do 11.6.2014 do15.30 hod. Do stanoveného termínu doručila žiadosť len  spoločnosť JÄGER- SK, s.r.o., so sídlom Kopernica 137. Ponuka spoločnosti JÄGER- SK obsahovala všetky náležitosti, ktoré boli uvedené v podmienkach obce. Uvedená spoločnosť ponúka obci kúpnu cenu za 1 m2 lesného pozemku vo výške 0,20 € a za 1 m2 ornej pôdy a za 1m2 TTP cenu vo výške 0,25 €.  Po tejto informácií starosta otvoril diskusiu k tomuto bodu programu. Poslanec Göth poznamenal, že uvedená ponuka spĺňa všetky podmienky. Poslanec Miroslav Hric uviedol, že pozemky v k.ú. Kopernica majú nižšiu hodnotu ako v obci Slaská, nie je možné porovnávať cenu za 1m2 v obci Slaská a 1m2 v obci Kopernica. Ďalej uviedol, že ide o majetok, ktorý je pre obec zbytočný. Zároveň vyjadril názor, že keďže uvedená spoločnosť splnila všetky podmienky navrhuje, aby obecné zastupiteľstvo schválilo vyhodnotenie OVS. Starosta obce uviedol, že ponúkaná cena je vzhľadom na bonitu v k.ú. Kopernica primeraná a v porovnaní s hodnotou uvedenou v zákone niekoľkonásobne vyššia. Zároveň dodal, že výsledok obchodnej verejnej súťaže je výsledkom záujmu trhu o dané pozemky a ide teda o trhovú hodnotu. Ostatní poslanci nemali žiadne pripomienky a uznesením č. 50/2014 obecné zastupiteľstvo schválilo: 
- Vyhodnotenie obchodnej verejnej súťaže č. 03/2014 na uzavretie kúpnej zmluvy, ktorej predmetom bol predaj nehnuteľností – pozemku parcela č. E-KN 257/1, vedená ako lesné pozemky o výmere 5144 m2, vlastnícky podiel o veľkosti 1/1 (zodpovedajúca výmera podielu – 5144 m2); pozemku parcela č. E-KN 698, vedená ako orná pôda o výmere 491 m2, vlastnícky podiel o veľkosti 1/1 (zodpovedajúca výmera podielu – 491 m2); pozemku parcela č. E-KN 916, vedená ako TTP o výmere 559 m2, vlastnícky podiel o veľkosti 1/1 (zodpovedajúca výmera podielu -  559 m2) a pozemku parcela č. E-KN 918, vedená ako trvalé trávne porasty o výmere 339 m2 (zodpovedajúca výmera podielu – 339 m2), všetky zapísané na LV č. 256 v k.ú. Kopernica, s výsledkom vyhodnotenia: víťazný návrh účastníka – JÄGER–SK, s.r.o., IČO – 46 895 647, so sídlom Kopernica č. 137, 967 01 Kremnica, s kúpnou cenou v celkovej sume 1.376,05 €.
- Podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a na základe výsledkov obchodnej verejnej súťaže č. 03/2014 predaj nehnuteľností – pozemku parcela č. E-KN 257/1, vedená ako lesné pozemky o výmere 5144 m2, vlastnícky podiel o veľkosti 1/1 (zodpovedajúca výmera podielu – 5144 m2); pozemku parcela č. E-KN 698, vedená ako orná pôda o výmere 491 m2, vlastnícky podiel o veľkosti 1/1 (zodpovedajúca výmera podielu – 491 m2); pozemku parcela č. E-KN 916, vedená ako TTP o výmere 559 m2, vlastnícky podiel o veľkosti 1/1 (zodpovedajúca výmera podielu -  559 m2) a pozemku parcela č. E-KN 918, vedená ako trvalé trávne porasty o výmere 339 m2 (zodpovedajúca výmera podielu – 339 m2), všetky zapísané na LV č. 256 v k.ú. Kopernica v prospech kupujúceho – JÄGER-SK, s.r.o., IČO – 46 895 647, so sídlom Kopernica č. 137, 967 01 Kremnica, za kúpnu cenu spolu v sume 1.376,05 €.
 
 Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 9

V bode rôzne starosta obce oznámil poslancom, že v čase od 16.6.2014 do 22.6.2014 bude čerpať dovolenku mimo územia SR. Zároveň oznámil poslancom,  že v čase jeho neprítomnosti ho bude  na základe poverenia v plnom rozsahu zastupovať jeho zástupca Ing. Arnošt Göth. Poslanci uznesením č. 51/2014 zobrali na vedomie čerpanie dovolenky starostom obce v období od 16.6.2014 do 22.6.2014 s miestom pobytu mimo územie SR, počas ktorej ho bude v plnom rozsahu zastupovať jeho zástupca v rozsahu poverenia zo dňa 10.1.2011 udeleného starostom obce v zmysle § 13b ods.1 zákona SNR č. 369/1990 Zb. o obecnom zriadení v znení neskorších predpisov.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 10

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva určil na 21. augusta 2014. 

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

Ing. Miriam  Ť a h ú ň o v á, v.r. 
overovateľka

Ing. Peter   H r i c, v.r.
overovateľ